**BUL 211 Bulgarca Metin Çalışması**

**11. Работа с текста «Слънчогледът».**

**Слънчогледът е едро и стройно, но с грубо и здраво стъбло растение, по-високо от човешки ръст и с големи листа. Всяка сутрин едрите като пити съцветия се обръщат все на изток, за да посрещнат изгряващото слънце. Затова го наричат «цвят на слънцето». И нищо чудно, че наскоро след откриването на Америка то се разпространява във всички европейски страни. В продължение на две столетия е едно от любимите декоративни растения на европейските народи. Хората се радват на едрите му и красиви цветове, но никой не подозира какво богатство се крие в семчиците му. Дълго време и в България това растение се отглежда като цвете в градините.**

***Отговорете на следните въпроси***:

*За какво се разказва в този текст*?

A) За особеностите на слънчогледа и разпространението му в Европа

Б) За начините на отглеждане на слънчогледа в градински условия

В) За мореплавателите, пренесли слънчогледа от Америка в Европа

Г) За богатствата, които крият слънчогледовите семки

Д) За методите на добиване на слънчогледово масло

*Вярно ли е, че:*

A) след откриването на Америка слънчогледът се разпространява в Европа?

Б) слънчогледът е растение с нежно и крехко стъбло?

В) всички декоративни растения, познати в Европа, са пренесени от Америка?

Г) слънчогледът е непознато за България растение?

Д) не всички хора харесват едрите цветове на слънчогледа?

*В текста се изтъква, че:*

A) сутрин съцветията на слънчогледа се обръщат на изток.

Б) днес слънчогледът е индустриално растение, от което се добива масло.

В) цветовете на слънчогледа не са толкова красиви.

Г) в България слънчогледът се отглежда от няколко десетилетия.

Д) цветовете на слънчогледа ухаят ароматно.

*Изразът «декоративно растение» означава следното:*

A) растение, което се отглежда за украса

Б) растение, което вирее само при домашни условия

В) екзотично растение, пренесено от Африка

Г) капризно растение, което изисква специални грижи

Д) растение, чиито листа не окапват през зимата

*Думата «пита» означава:*

A) кръгъл и плосък хляб, погача

Б) поставяне на неудобен въпрос

В) обреден кравай, симид

Г) задаване на труден въпрос

Д) наредени в една плоскост восъчни килийки, в които пчелите събират мед